Nr. C 346/8 De Europæiske Fællesskabers Tidende 31. 12. 82 
tilstille Rådet og Udvalget det føromtalte, varslede nye forslag. Den nye beregningsmetode må tage 
passende hensyn til alle berørte parters interesser og bygge på objektive kriterier.« 
Begrundelse 
Se ovenfor. 
Resultatet af afstemningen 
Stemte for: 43, Stemte imod: 71, Undlod at stemme: 14. 
Udtalelse om forslag til Rådets forordning (EØF) om ændring af forordning (EØF) nr. 355/77 
om en fælles foranstaltning til forbedring af vilkårene for forarbejdning og afsætning af 
landbrugsvarer 
Den tekst, som er udtalelsens genstand, er offentliggjort i De Europæiske Fællesskabers 
Tidende nr. C 147 af 11. juni 1982, side 7. 
A. UDTALELSENS JURIDISKE GRUNDLAG 
Rådet besluttede den 7. juni 1982, i medfør af artikel 43 i traktaten om oprettelse af 
Det europæiske økonomiske Fællesskab at høre Det økonomiske og sociale Udvalg om det 
nævnte forslag. 
B. DET ØKONOMISKE OG SOCIALE UDVALGS UDTALELSE 
Det økonomiske og sociale Udvalg vedtog sin udtalelse på sin 202. plenarforsamling afholdt i 
Bruxelles den 24. og 25. november 1982. 
Udtalelsens ordlyd er følgende: 
DET ØKONOMISKE OG SOCIALE UDVALG HAR - enstemmigt, idet dog 5 undlod at stemme 
under henvisning til anmodning af 7. juni 1982 fra Rådet 
for De europæiske Fællesskaber om Udvalgets udtalelse 
om »Forslag til Rådets forordning (EØF) om ændring af 
forordning (EØF) nr. 355/77 om en fælles foranstaltning 
til forbedring af vilkårene for forarbejdning og afsætning 
af landbrugsvarer«, 
under henvisning til traktaten om oprettelsen af Det 
europæiske økonomiske Fællesskab, særlig artikel 43, 
under henvisning til beslutning truffet af dets præsidium 
den 29. juni 1982 om at pålægge Landbrugsafdelingen at 
udarbejde udtalelse om forslaget, 
under henvisning til udtalelse vedtaget af Landbrugsaf­
delingen på det 238. møde den 4. november 1982, 
under henvisning til mundtlig beretning aflagt af ordfø­
reren Wick, 
under henvisning til forhandlingerne på den 202. plenar­
forsamling den 24. og 25. november 1982, mødet den 
24. november — VEDTAGET FØLGENDE UDTALELSE: 
I. GENERELLE BEMÆRKNINGER 
1. EF's markedsstrukturpolitik har siden dens tilbli­
velse i 1964 udgjort et vigtigt supplement til landbrugs­
strukturpolitikken. Den har vist sig at være et effektfuldt 
instrument i den fælles landbrugspolitik og har ydet et 
vigtigt bidrag til forbedring af bearbejdningen, forarbejd­
ningen og/eller afsætningen af landbrugsvarer samt til 
højnelse af levnedsmiddelkvaliteten, hvilket er kommet 
forbrugerne til gavn. 
2. Endvidere har markedsstrukturpolitikken medvir­
ket væsentligt til at få tilpasset de markedsførte produkter 
til de ændrede forbrugerønsker; derved har markeds­
strukturpolitikken i høj grad nedbragt støtten til afsæt­
ning af landbrugsvarer. De strukturtilpasninger, som det 
også bliver nødvendigt at gennemføre fremover, gør det 
påkrævet, at denne EF-foranstaltning videreføres udover 
31. 12. 82 De Europæiske Fællesskabers Tidende Nr. C 346/9 
1982, bl.a. som supplement til landbrugsstrukturpolitik­
ken. For i rimelig grad at opfylde disse målsætninger er 
det nødvendigt fremover at afsætte flere midler til denne 
foranstaltning. Således må bl.a. - hvilket Det økonomi­
ske og sociale Udvalg allerede gav udtryk for i en udtalelse 
fra januar 1976 (:) - den markedsstrukturpolitik, som 
indledtes i 1964, og som videreførtes med forordning 
(EØF) nr. 355/77, underbygges med et nyt og holdbart 
retsgrundlag. 
3. Den nødvendige forlængelse af forordning (EØF) 
nr. 355/77 er i harmoni med de retningslinjer, som 
Kommissionen nedfældede i mandatet af 30. maj 1980: 
heri anerkendes det nødvendige i en velafbalanceret 
udvikling af EF via varige foranstaltninger samt behovet 
for en aktiv strukturpolitik. 
4. Det må imidlertid efter Udvalgets opfattelse for­
hindres, at forordning (EØF) nr. 355/77 som EF-foran-
staltning betragtet undermineres af EF-bestemmelser med 
sigte på enkelte medlemsstater og således mister sin 
karakter af en overordnet EF-forordning. Endvidere bør 
man sætte alt ind på, at forordningen gennemføres 
ensartet i samtlige medlemsstater, da forbedringen af 
markedsstrukturerne jo er et vigtigt anliggende i samtlige 
medlemsstater og også fortsat vil være det indtil videre. 
En sådan ensartethed i anvendelsen og anliggendets 
vigtighed for samtlige medlemsstater strider ikke mod det 
nødvendige i, at der må tages behørigt hensyn til de mere 
udtalte behov, der findes i bestemte områder i Fællesska­
bet. 
5. Udvalget ville sætte pris på, om Kommissionen ved 
udløbet af forordning (EØF) nr. 355/77's fem årige 
anvendelsesperiode forelagde en samlet status over de 
indhøstede erfaringer. De hidtidige erfaringer med 
forordningens gennemførelse i praksis giver anledning til 
en række forslag, som bør tages i betragtning, når den nye 
forordning skal forberedes. 
6. Udvalget fastslår på basis af de berørte erhvervs­
grenes erfaringer, at forordningen har vist sig egnet til at 
opfylde de målsætninger, som var sigtet med den. Når 
forordning (EØF) nr. 355/77 nu skal forlænges, er der 
derfor ingen væsentlige ændringer, der trænger sig på. 
II. FORSLAG TIL ÆNDRING AF FORORDNING 
(EØF) NR. 355/77 (2) 
7. Udvalget anmoder om, at anmodningen om udta­
lelse fra Det økonomiske og sociale Udvalg udtrykkeligt 
medtages i forordningsforslaget. 
8. Udvalget beklager, at Kommissionen ikke har 
været i stand til i rette tid at fremlægge et forslag til en ny 
og længereløbende forordning. Den korte etårige for-
(») EFT nr. C 45 af 27. 2. 1976, s. 11. 
(2) EFT nr. C 147 af 11. 6. 1982, s. 7. længeise, som foreslås i første omgang, vil afstedkomme 
stor usikkerhed i de berørte erhvervskredse, hvis planlæg­
ning af investeringer og strukturtilpasninger forudsætter 
mere langsigtede perspektiver. 
9. Da forordning (EØF) nr. 355/77 er lige ved at være 
udløbet, og da foranstaltningen bør videreføres så gnid­
ningsløst som muligt, går Udvalget dog ind for, at 
forordningen forlænges med et år indtil 31. december 
1983. 
10. Udvalget anser det imidlertid for^presserende og 
absolut påkrævet, at der allerede for 1983 foretages en 
forøgelse af de midler, som er afsat til gennemførelsen af 
den foreliggende forordning. Alene til dækning af den 
inflation, som har fundet sted siden den bevilling på 80 
mio RE pr. år for De Ni blev beregnet i 1976, ville det 
være nødvendigt med en forhøjelse til 143 mio ECU. I 
dette beløb er endda ikke medregnet de øgede udgifter til 
investering i bearbejdning, forarbejdning og/eller afsæt­
ning af landbrugsvarer, som er en følge af teknologiske 
fremskridt, energibesparelser samt de krav, der i dag 
stilles til miljø- og forbrugerbeskyttelse. 
III. BEMÆRKNINGER TIL TILPASNINGEN AF 
FORORDNING (EØF) NR. 355/77 SOM LED I EN 
LANGSIGTET ORDNING 
Med henblik på den forestående forelæggelse af et forslag 
til forordning, som skal opfølge forordning (EØF) 355/ 
77, anmoder Udvalget om, at der tages højde for 
nedenstående bemærkninger, som bygger på den nugæl­
dende forordning (EØF) nr. 355/77. 
Udvalget går ud fra, at det også vil blive anmodet om 
udtalelse om forordningsforslaget om langsigtede 
bestemmelser. Under alle omstændigheder forbeholder 
det sig retten til at tage spørgsmålet op, som det måtte 
finde det mest hensigtsmæssigt. 
a) Særlige programmer 
11. Da forordning (EØF) nr. 355/77 trådte i kraft den 
1. januar 1978, stilledes der det nye krav, at projekter kun 
kunne opnå støtte, dersom de indgik i såkaldte særlige 
programmer. Efter Udvalgets opfattelse har denne meto­
de til overordnet planlægning generelt set vist sig at 
fungere efter hensigten. Man bør derfor fortsat tilskynde 
til, at der udarbejdes programmer, selv om nogle med­
lemsstater har haft noget vanskeligt ved at få udarbejdet 
programmerne og forelagt dem i rette tid. 
12. På baggrund af de hidtil indhøstede erfaringer går 
Udvalget ind for, at de hidtil gældende bestemmelser for 
Nr. C 346/10 De Europæiske Fællesskabers Tidende 31. 12. 82 
•programmerne (artikel 3) bibeholdes i uændret form. 
Bestemmelserne indebærer en garanti for, at der forelig­
ger såvel de nødvendige oplysninger om programmerne 
og programmålene som den påkrævede fleksibilitet inden 
for programmerne. 
b) Projekter 
13. Anvendelsesområdet, som omtales i artikel 7, bør 
generelt set ikke udvides, ikke mindst på grund af de 
begrænsede finansielle midler, som mange ansøgere 
almindeligvis anmoder om at få del i. Efter Udvalgets 
opfattelse vil der i modsat fald være risiko for, at 
foranstaltningens målsætning ikke kan opfyldes. 
14. Udvalget er imidlertid klar over, at der kan 
forekomme enkelte projekter, hvis produktområder ikke 
omfattes af bilag II, men som alligevel bør fremmes som 
led i opfyldelsen af forordningens målsætninger. 
15. Udvalget slår fast, at Rådet hidtil ikke har gjort 
brug af artikel 7, stk. 2. Udvalget mener, at den 
procedure, som er fastsat i artikel 22, måske bør benyttes 
til at hjemle undtagelsesbestemmelser under den forud­
sætning, at artikel 7, stk. 2, og artikel 9 overholdes 
nøje. 
16. Udvalget gør opmærksom på, at begrebet »måle­
ne for Fællesskabets produktion« i artikel 8 har fået et 
andet indhold som følge af mandatet af 30. maj 1980. 
Udvalget foreslår derfor udtrykket ændret, f.eks. til 
»rettesnore for Fællesskabets produktion«. 
17. Udvalget peger på, at meddelelsen om de støtte­
kriterier, som har afgørende betydning for, hvilke pro­
jekter der udvælges som værende støtteberettigede, næs­
ten hvert år fremkommer alt for sent. Efter Udvalgets 
mening bør meddelelsen dække længere tidsrum og 
offentliggøres på et tidligere tidspunkt, således at inve­
storerne kan indrette sig derefter, når de planlægger 
langsigtede investeringer. 
18. Artikel 12 var beregnet som en overgangsbestem­
melse, da forordning (EØF) nr. 355/77 trådte i kraft, og 
kan derfor ophæves. 
19. Udvalget går ind for, at forelagte og godkendte 
programmer får lov til at gælde i hele deres planlagte 
løbetid, også selv om det skulle betyde, at de kommer til 
at strække sig ud over 1983. 
c) Fremgangsmåde for behandling af projekter 
20. Udvalget appellerer til Kommissionen om fortsat 
at bestræbe sig på at fremskynde den administrative 
procedure for projekternes godkendelse og støttetilde­
lingen. Dette vil gøre foranstaltningerne endnu mere 
effektive. Det gælder i særdeleshed i medlemsstater med kraftig inflation og høj rente, at forsinkelser giver anled­
ning til yderligere problemer når projekterne skal realise­
res, og sådanne problemer bør undgås. I den forbindelse 
bør medlemsstaterne også drage omsorg for, at ansøg­
ningerne behandles og videresendes til Kommissionen 
omgående. 
d) Finansielle og almindelige bestemmelser 
21. Udvalget anser et tidsrum på fem år for at være for 
kort som gyldigheds- og bevillingsperiode for forordnin­
gen; det harmonerer hverken med markedsstrukturpoli­
tikken eller med virksomhedernes investeringsplanlæg­
ning, som nødvendigvis må være langsigtet. Udvalget 
skal derfor endnu en gang understrege det nødvendige i et 
tidsubegrænset retsgrundlag samt finansielle bestemmel­
ser, som med fem-års-intervaller justeres alt efter de 
økonomiske krav. 
22. Forskellen mellem de bevillinger, der er afsat til 
t, gennemførelsen af forordning (EØF) nr. 355/77 og det 
finansielle behov, som antallet af allerede godkendte 
programmer har resulteret i og som i nogle lande er 
dobbelt så stort som de disponible midler, har den 
følgevirkning, at støtteegnede projekter ofte må afvises på 
grund af pengemangel. Udvalget er bange for, at en sådan 
EF-politik til fremme af investeringer ikke får de forven­
tede positive resultater, dersom det bliver budgettet og 
ikke projekternes betydning, der bliver det afgørende 
kriterium for gennemførelsen af den tilstræbte struktur­
politik. 
Skal landbrugsstrukturpolitikken i højere grad end hidtil 
bruges som supplement til prispolitikken, dvs. ved hjælp 
af effektiv rationalisering og strukturforbedring benyttes 
til at imødekomme markedets krav og opfylde såvel 
producenters som forbrugeres behov, så er det efter 
Udvalgets mening påkrævet, at der stilles tilstrækkeligt 
med finansielle midler til rådighed for en sådan politik. 
23. Udvalget understreger, at der ved bevillingen af 
passende finansielle midler ikke blot må tages hensyn til 
de vedvarende strukturændringer inden for behandling, 
forarbejdning og/eller afsætning af landbrugsvarer, men 
også til de stærkt stigende udgifter til investeringer, som 
hænger sammen dermed, og som er en følge af nye 
lovkrav til miljøbeskyttelse, hygiejne og energibesparel­
ser. 
24. Det stadig stigende finansielle behov accentueres 
yderligere af den fortsatte generelle inflation, som i særlig 
grad har ramt nogle medlemsstater. De oprindeligt 
anslåede finansielle midler til forordning (EØF) nr. 
355/77 på 400 mio RE, skulle, dersom der tages højde 
for inflationsudviklingen i perioden 1976 til 1982, da 
være forhøjet til 714 mio ECU. Udvalget anser det derfor 
ikke blot for påkrævet, at bevillingerne til den nye 
31. 12. 82 De Europæiske Fællesskabers Tidende Nr. C 346/11 
forordning justeres under hensyntagen til de faktiske 
forhold, som er beskrevet ovenfor; der bør også indføres 
en mekanisme, som skal være gældende i hele forordnin­
gens gyldighedsperiode, og hvorigennem der skal tages 
højde for de faktiske behov i Fællesskabet. 
25. De foranstaltninger, som er indført efter forord­
ning (EØF) Nr. 355/77 (dvs. forordning (EØF) nr. 1361/78, (EØF) nr. 1820/80, (EØF) nr. 3509/80 samt 
direktiv 72/161 /EØF) har i realiteten ikke indebåret 
nogen aflastning af de samlede finansielle midler, som var 
afsat til forordning (EØF) nr. 355/77, idet de i første 
række indførtes med det formål at mindske strukturfor­
skellene mellem EF's regioner samt for at tage højde for 
græsk EF-medlemskab. Bevillingerne til samtlige disse 
foranstaltninger bør justeres på passende vis. 
Bruxelles, den 24. november 1982. 
Francis CEYRAC 
Formand for 
Det økonomiske og sociale Udvalg 
BILAG 
til Det økonomiske og sociale Udvalgs udtalelse 
Forkastet ændringsforslag 
Følgende ændringsforslag, som var indgivet i overensstemmelse med forretningsordenen, blev forkastet 
under debatten: 
Side 4 
Der indføjes et pkt. 11 med følgende ordlyd: 
»11. Udvalget finder i øvrigt, at der allerede fra 1. januar 1983 må findes en løsning på de 
vanskeligheder som opstår i forbindelse med tidspunkterne og reglerne for EF's finansiering af 
projekterne især i medlemsstater med en høj inflation, hvor rentebyrden er høj, for dermed at imødegå 
faren for, at den udsættelse, Kommissionen foreslår, i praksis næppe kan foretages i disse lande. 
Udvalget finder derfor at man uden videre kan acceptere en ændring af pkt. 4 og 5 i bilag A til 
Kommissionens forslag nr. 219/78 om bestemmelserne for anmodning om støtte fra EUGFL's 
udviklingssektion til projekter, der tager sigte på forbedring af vilkårene for forarbejdning og afsætning 
af landbrugsvarer, således at det nærmere specificeres, at de udgifter, der skal anføres i anmodningen, 
vedrører tidspunktet for arbejdets udførelse (eller således at udgifterne i hvert fald kan revideres i 
forhold til den tid, der går mellem forelæggelse af projektet og arbejdets udførelse). Endvidere kan man 
acceptere ændringen af prisrevisionsordningen, således at den justeres efter de nationale inflationsra­
ter«. 
Begrundelse 
Overflødig. 
Resultatet af afstemningen 
39 stemte for, 43 stemte imod, 7 undlod at stemme.